Ζαν Ρενό

Ο Χουάν Μορένο υ Ερρέρα-Χιμένεθ (, 30 Ιουλίου 1948), γνωστός με το καλλιτεχνικό του όνομα Ζαν Ρενό (Jean Reno), είναι ισπανικής καταγωγής Γάλλος ηθοποιός. Εμφανίσθηκε σε γαλλικές, αγγλικές, ιαπωνικές, ισπανικές και ιταλικές ταινίες. Μερικές από αυτές ήταν μεγάλες παραγωγές, όπως οι Γκοτζίλα, Κώδικας Da Vinci και Επικίνδυνη αποστολή, ενώ σε άλλες, ιδίως στις ταινίες του Λυκ Μπεσσόν  Απέραντο Γαλάζιο και Λεόν, αλλά και στην ταινία του Κασσοβίτς Πορφυρά Ποτάμια, έχει πρωταγωνιστικό ρόλο, που τις χαρακτηρίζει.Biography for Jean Reno - IMDb

Οικογένεια και σπουδές
Ο Ρενό γεννήθηκε ως Χουάν Μορένο υ Ερρέρα-Χιμένεθ στην Καζαμπλάνκα. Οι γονείς του ήταν Ισπανοί, από την Ανδαλουσία (πόλεις Σανλούκαρ δε Μπαραμέδα και Χερέθ ντε λα Φροντέρα), και εκτός από τον Χουάν απέκτησαν και μια μικρότερη κόρη, τη Μαρία Τερέζα («Μαϊτέ»). Η μητέρα πέθανε όταν ο Ρενό ήταν ακόμα έφηβος. Εκτός από τη μητρική του ισπανική γλώσσα, ο Ρενό έμαθε την αραβική και τη γαλλική μεγαλώνοντας στο Μαρόκο.

Σε ηλικία 17 ετών, ο Ρενό μετανάστευσε στη Γαλλία, όπου σπούδασε ηθοποιία στη Δραματική Σχολή Cours Simon.

Μετά την εγκατάστασή του στη Γαλλία, υπηρέτησε στον γαλλικό στρατό, κάτι που ήταν υποχρεωτικό μετά την απόκτηση της γαλλικής υπηκοότητας από τον ίδιο και την οικογένειά του.

Σταδιοδρομία
Αφότου άρχισε να ασχολείται επαγγελματικά με την υποκριτική στη Γαλλία, ο Χουάν υιοθέτησε τη γαλλική μορφή του ονόματός του (Ζαν) και συντόμευσε το επώνυμό του σε «Ρενό». Εξαιτίας του μεγάλου του παραστήματος (ύψος 1,88 μέτρο), ο Ρενό κλήθηκε να ερμηνεύσει αρχικώς ρόλους «βαριών τύπων». Αργότερα εμφανίσθηκε σε ρομαντικές κωμωδίες και σε περιπέτειες, συχνά σε ρόλο «κακού». Πρωταγωνίστησε σε πολλές ταινίες του Γάλλου σκηνοθέτη Λυκ Μπεσσόν, από την πρώτη ήδη μεγάλου μήκους ταινία του Μπεσσόν (Η τελευταία μάχη, 1983). Η συνεργασία τους συνεχίσθηκε με ταινίες παραγωγής, σεναρίου ή σκηνοθεσίας του Μπεσσόν. Από αυτές, οι ταινίες με τη μεγαλύτερη εμπορική επιτυχία και τις καλύτερες κριτικές ήταν οι Απέραντο Γαλάζιο (1988), Νικίτα (1990) και Λεόν (1994). Ως ηθοποιός φωνής, ο Ρενό έπαιξε τον ρόλο του Μουφάσα στη γαλλόφωνη έκδοση του Βασιλιά των Λιονταριών, ενώ στη συνέχεια μετακινήθηκε στον καθαυτό αμερικανικό κινηματογράφο, παίζοντας σε ταινίες με γνωστούς ηθοποιούς: Τέτοιες ταινίες ήταν οι Ερωτικό Φιλί (1995) με τους Μεγκ Ράιαν και Κέβιν Κλάιν, Επικίνδυνη αποστολή (1996) με τον Τομ Κρουζ, Ronin (1998) με τον Ρόμπερτ Ντε Νίρο και Γκοτζίλα (1998) με τον Μάθιου Μπρόντερικ. Ωστόσο, ο Ρενό απέρριψε τον ρόλο του Πράκτορα Σμιθ στην ταινία The Matrix. Δεν ξέχασε επίσης τις γαλλικές παραγωγές, παίζοντας στα έργα Πορφυρά Ποτάμια (2000) και Jet Lag (Décalage horaire, 2002), που ήταν μεγάλη εμπορική επιτυχία στη Γαλλία.

Ο Ρενό είχε εξέχοντα ρόλο στην εκδοχή του 2006 του Ροζ Πάνθηρα και στη συνέχειά της Ο Ροζ Πάνθηρας 2. Χαρακτηριστικός είναι και ο ρόλος του αστυνόμου Μπεζύ Φας στην ταίνια Κώδικας Da Vinci.

Σε άλλα μέσα, ο Ρενό δάνεισε τη μορφή του στον πρωταγωνιστή στο δημοφιλές βιντεοπαιχνίδι Onimusha Ζακ Μπλανκ, ενώ έχει παίξει σε τηλεοπτικές διαφημίσεις, π.χ. ως Doraemon για την Toyota.

Προσωπική ζωή
Η πρώτη σύζυγος του Ζαν Ρενό, από το 1977, ήταν η Γαλλίδα Ζενεβιέβ, με την οποία απέκτησαν μία θυγατέρα, τη Σάντρα (γενν. 1978), και έναν γιο, τον Μικαέλ (γενν. 1980). Χώρισαν ωστόσο το 1995 και το επόμενο έτος ο Ρενό νυμφεύθηκε τη Ναταλί Ντύσκιεβιτς (Nathalie Dyszkiewicz), μια Πολωνίδα που εργαζόταν ως μοντέλο, με την οποία απέκτησαν έναν γιο, τον Τομ (γενν. 1996), και μια θυγατέρα, τη Σερένα (γενν. 1998), αλλά χώρισαν το 2001.

Στις 29 Ιουλίου 2006 ο ηθοποιός πήρε μια τρίτη σύζυγο, τη Βρετανίδα (αλλά πολωνικής επίσης καταγωγής) ηθοποιό και μοντέλο Ζοφία Μπορούκα (Zofia Borucka, τότε 35 ετών). Κουμπάρος τους ήταν ο μετέπειτα πρόεδρος της Γαλλίας (και τότε υποψήφιος) Νικολά Σαρκοζί. Ο πρώτος γιος τους, ο Σιέλο, γεννήθηκε τον Ιούλιο του 2009 στη Νέα Υόρκη, ενώ ο δεύτερος, ο Ντην, γεννήθηκε τον Σεπτέμβριο του 2011.

Ο Ζαν Ρενό διατηρεί τρεις κατοικίες: στο Παρίσι, στη Μαλαισία και στο Λος Άντζελες.

Φιλμογραφία
Κινηματογράφος
 Έτος  Τίτλος  Ρόλος  Σημειώσεις 1978  L'Hypothèse du tableau volé    1979  Η λάμψη μιας γυναίκας  τροχονόμος  ταινία του Κώστα Γαβρά 1980  The Moroccan Stallion   1982  La Passante du Sans-Souci θυμωμένος άνδρας  1983  Signes extérieurs de richesse  Μαρκ Λετελιέ  1983  Η τελευταία μάχη  Το Κτήνος  1985  Le téléphone sonne toujours deux fois!!  έμπιστος του Μαραίν  1985  Μια νύχτα στον Υπόγειο  «Ντράμερ»  1988 Απέραντο Γαλάζιο  Έντσο Μολινάρι  Υποψήφιος για Βραβείο Σεζάρ 1990  Νικίτα  Βικτόρ «ο καθαριστής»  1991  L'Homme au masque d'or  πατήρ Βικτόριο Γκαετάνο  1991  Loulou Graffiti  Πικ λα Λυν  1991  L'Opération Corned-Beef  Φιλίπ Μπουλιέ  1992  Οι αερομαχίες του Πόρκο Ρόσο  Πόρκο Ρόσο  φωνή σε ταινία κινούμενων σχεδίων 1993  Οι επισκέπτες  Γοδεφρείδος ντε Παπενκούρ, κόμης του Montmirail  Υποψήφιος για Βραβείο Σεζάρ καλύτερου ηθοποιού 1993  La Vis  Κύριος K  1993  Paranoïa   ταινία μικρού μήκους 1993  Flight from Justice  Σαρλί Μπερ  τηλεταινία 1993  Το απίθανο Ταξίδι  Shadow  φωνή στο γαλλικό ντουμπλάρισμα 1994  Ο Βασιλιάς των Λιονταριών  Μουφάσα  φωνή σε ταινία κινούμενων σχεδίων 1994  Λεόν  Λεόνε («Λεόν») Μοντάνα  Υποψήφιος για Βραβείο Σεζάρ καλύτερου ηθοποιού 1995  Les Truffes  Πατρίκ  1995  Ερωτικό Φιλί  επιθεωρητής Ζαν-Πωλ Καρντόν  1995  Πέρα από τα σύννεφα  Κάρλο  1996  Επικίνδυνη αποστολή  Φραντς Κρήγκερ  1996  Le Jaguar  Ζαν Καμπανά  1997  Όλα για τη Ροζάνα  Μαρτσέλλο  1997  Un amour de sorcière  Μολόκ  1997  Les Soeurs Soleil  θεατής  1998  Οι επισκέπτες ΙΙ  Κόμης Γοδεφρείδος του Montmirail  1998  Γκοτζίλα  Φιλίπ Ροασέ  1998  Ronin  Βενσάν  1999  The Book That Wrote Itself  ο εαυτός του  2000  Πορφυρά Ποτάμια  Πιερ Νιμάνς  Υποψήφιος για Βραβείο Ευρωπαϊκού Κινηματογράφου: καλύτερου Ευρωπαίου ηθοποιού 2001  Οι περαστικοί  Κόμης Τιμπώ του Μαλφέτ  2001  Η χαμένη Ατλαντίδα  Βιντσέντσο («Βίνυ») Σαλτορίνι  φωνή σε ταινία κινούμενων σχεδίων 2001  Κληρονομώ την... κόρη μου! (Wasabi)  Υμπέρ Φιορεντινί  2002  Décalage horaire  Φελίξ  2002  Rollerball  Αλέξης Πέτροβιτς  2003  Οι σπεσιαλίστες  Ρούμπυ  2004  Πορφυρά Ποτάμια 2: Οι Άγγελοι της Αποκάλυψης  επιθεωρητής Νιμάνς  2004  Hotel Rwanda  κ. Τιλάν  δεν αναγράφεται στους τίτλους 2004  Τρελή καταδίωξη στην Κορσική (L'Enquête Corse)  Αντζ Λεόνι  2005  Η Αυτοκρατορία των Λύκων  Ζαν-Λουί Σιφέρ  2005  Ο τίγρης και το χιόνι  Φουάντ  2006  Ο Ροζ Πάνθηρας  Ζιλμπέρ Ποντόν  2006  Flyboys  σμηναγός Ζωρζ Τενώ  2006  Κώδικας Da Vinci  αστυνόμος Μπεζύ Φας  2006  Ποντικούπολη  Λε Φρογκ  φωνή σε ταινία κινούμενων σχεδίων (στην αγγλική και στη γαλλική εκδοχή) 2008  Cash  Μαξίμ - Dubreuil  2009  Ο Ροζ Πάνθηρας 2  Ζιλμπέρ Ποντόν  2009  Ο όρκος της Μαφίας  Μίλο Μαλακιάν  2009  Ζευγάρια στα βαθιά  Μαρσέλ  2009  Πάνοπλοι  Κουίν  2010  Τη νύχτα που χάθηκαν τα αστέρια  δρ. Sheinbaum  2010  Ο Φιλόσοφος  Μπάτζιο  2010  22 σφαίρες  Σαρλύ Ματεΐ   2011  Ζωολογικός τύπος  Μπέρνι ο γορίλλας  φωνή στο γαλλικό ντουμπλάρισμα 2011  You Don't Choose Your Family  γιατρός Λουίξ   2011  Margaret  Ραμόν  2012  Alex Cross  Ζιλ Μερσιέ  2012  Ο Σεφ και ο Σεφ του  Αλεξάντρ Λαγκάρντ  2012  Le Jour des Corneilles  πατήρ Κουρζ  2013  Days and Nights  Λούις  2014  Avis de mistral  Πωλ  2014  Το μυστικό της ευτυχίας  δρ. Ντιέγο Μπαρέσκο  2014  Benoît Brisefer : Les Taxis rouges  Πουαλονέ  2015  Οι Επίλεκτοι  Σερζ Μπυρέν  2015  Brothers of the Wind  Danzer   2016  The Last Face  δρ. Μεχμέτ Λοβ   2016  Πάμε για Επανάσταση;  Κόμης Γοδεφρείδος του Montmirail  2016  Η μεγάλη υπόσχεση  ναύαρχος Λουί Νταρτίζ ντυ Φουρνέ  2017  Για Ονομα του Θεού! (Mes trésors)  Πατρίκ  2017  Το κορίτσι στην ομίχλη  Αουγκούστο Φλόρες  2017  The Adventurers  Πιερ  2019  4 latas   Ζαν Πιερ  2019  Cold Blood  Χένρυ  2019  Ο Βασιλιάς των Λιονταριών  Μουφάσα  φωνή σε ταινία κινούμενων σχεδίων 2019  Waiting for Anya  Ανρί  τελευταίο στάδιο παραγωγής 2019  Polina and the Mystery of a Film Studio  ολόγραμμα  τελευταίο στάδιο παραγωγής 2020  The Manuscript   Le Grenouille   γυρίσματα TBA  Da 5 Bloods   τελευταίο στάδιο παραγωγής

Τηλεοπτική σειρά
 Jo (8 επεισόδια), στον ρόλο του Τζο Σαιν-Κλαιρ

Θεατρικές παραστάσεις
 1977 : Prends bien garde aux zeppelins 
 1978 : Ecce Homo
 1978 : Celimare le bien-aimé 
 1979 : Je romps et ne plie pas 
 1979 : Société Un
 1981 : La Manufacture 
 1984 : Terre étrangère
 1989 : Andromaque
 1991 : Montserrat 
 2006 : Les Grandes Occasions 
 2015 : Nos femmes

Παραπομπές

Εξωτερικοί σύνδεσμοι

 «Jean Reno: Cannes, Codes, and... Bouillabaisse» (συνέντευξη στο MPM)

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί τηλεόρασης